Document ID: /roh_data/filtered/fineweb-2-filterrobots_roh.jsonl.gz/18470

En la MySports League ha l'EHC Cuira Capricorns pers ses gieu a chasa cunter il HC Valais Chablais. En l'emprim terz era Cuira anc vegnì da tegnair il resultat egualisà. Ma en il segund terz vegnan ils Vallesans da marcar gist dus gols. La finala perdan ils da Cuira cun 1:4. Uschia resta Cuira ils ultims da la tabella.
Er pers ha Partenz Signuradi en l'emprima liga, cunter Pikes EHC Oberthurgau a chasa cun 0:3. Uschia resta Partenz Signuradi sin plazza 8 da la tabella gist sur il stritg cun in avantatg da dus puncts.
L'EHC Arosa vegn tar ina clera victoria a chasa cunter ils Argovia Stars da 7:2. Arosa è sin plazza 2 da la tabella. Ad Arosa mancan 4 puncts sin l'emprim l'EHC Wetzikon.
RR novitads 23:00